stanford-oval/wikipedia huggingface dataset:
Dialektinen materialismi
Aiheesta muualla

Katajaranta, Reijo: Dialektisesta materialismista. Kommunistisen nuorisoliiton seminaari. Jyväskylä 15.7.2001.
Mäki-Kulmala, Heikki: Neuvostomarxismi ja dialektiikka. (Arkistoitu – Internet Archive) Niin & näin 1/1995.
Sewell, Rob: What is dialectical materialism? A study guide with questions, extracts and suggested reading (englanniksi)
Marx, Karl. Feuerbachin teesit.
Marx, Karl. Filosofian kurjuus.
Engels, Friedrich. Anti-Dühring.
Engels, Friedrich. Sosialismin kehitys utopiasta tieteeksi.
Epätavalliset shakkiavaukset

Epätavalliset avaukset ovat shakkiavauksia, jotka alkavat epätavallisella valkean siirrolla. Näitä avauksia ovat:
Anderssenin avaus 1.a3
Amarin avaus (tunnetaan myös nimellä Pariisin avaus) 1.Rh3
Barnesin avaus (tunnetaan myös nimellä Gedultin avaus) 1.f3
Clemenzin avaus 1.h3
Desprezin avaus 1.h4
Dunstin avaus 1.Rc3
Durkinin avaus (tunnetaan myös nimellä Durkinin hyökkäys) 1.Ra3
Grobin hyökkäys 1.g4
Miesesin avaus 1.d3
Saragossan avaus 1.c3
Sokolskin avaus (tunnetaan myös nimillä puolalainen tai Orangutanin avaus) 1.b4
Van't Kruijsin avaus 1.e3
Waren avaus 1.a4
Avaukset on luokiteltu ECO-koodin A00-luokkaan. Muita mahdollisia avauksia ovat:
e4 (Avopelit)
d4 (Suljetut pelit)
c4 (Englantilainen avaus)
Rf3 (Rétin avaus)
f4 (Birdin avaus)
b3 (Larsenin avaus)
g3 Benkön avaus
Jos valkea pelaa säännöllisen avaussiirron ja musta vastaa siihen epätavallisella siirrolla, avausta ei luokitella A00-luokkaan. Esimerkiksi 1.e4 a6 on luokiteltu B00-luokkaan (Puoliavoimet pelit).
Aiheesta muualla

Unusual Openings (englanniksi)
Hamedan

| Hamadan (همدان) Hamedān |
| --- | --- |
 Hamadan
 Koordinaatit: 34.798°N, 48.515°E 
Valtio:  Iran
Provinssi:  Hamadān
Korkeus:  1 877 m
Väkiluku (2011)  ():  525 794
Aikavyöhyke:  UTC+3:30
 
 www.hamedan.ir 
Infobox OKVirheellinen NIMI-arvo: 
Hamadan, (pers. ‏همدان‎, Hamadān tai Hamedān) on Hamadanin maakunnan keskuskaupunki Iranin länsiosassa. Hamadān sijaitsee noin 1 645 metrin korkeudella merenpinnasta, 3 571 metriä korkean Alvandvuoren itärinteen puolella.
Avicennan eli Ibn Sinan mausoleumi on yksi Hamadanin merkkirakennuksia.
Avicennan eli Ibn Sinan mausoleumi kuvattuna entisessä iranilaisessa setelissä (1981).
Hamadanin väkiluku on kehittynyt seuraavasti: 349 653 (1996), 401 281 (2001), 479 640 (2006) ja 525 794 asukasta (2011).
Hamadān on yksi Iranin vanhimmista kaupungeista, joka on todennäköisesti perustettu jo vuonna 1100 eaa. Sitä pidetään Persian impeurimin ensimmäisenä pääkaupunkina. Kaupunki tunnettiin antiikin aikana nimellä Ekbatana.
Aiheesta muualla

Kuvia tai muita tiedostoja aiheesta Hamedan Wikimedia Commonsissa
Hamadan, Iran (englanniksi) (britannica.com)
Hamengkubuwono

| Hamengkubuwono |
| --- | --- |

Maa:  Yogyakartan erityisalue
Arvonimet:  Sulttaani
Perustaja:  Hamengkubuwono I
Nykyinen päämies:  Hamengkubuwono X
Perustamisvuosi:  1755
Kansallisuus:  Indonesia
Hamengkubuwono on Jaavan saarella Indonesiassa sijaitsevan Yogyakartan erityisalueen hallitseva dynastia. Yogyakartan sulttaanikunta perustettiin vuonna 1755, kun Mataramin sulttaanikunta jakautui kahtia Yogyakartan ja Surakartan sulttaanikunniksi. Yogyakartan ensimmäinen sulttaani Hamengkubuwono I rakennutti uuden Yogyakartan kaupungin, jossa keskipisteenä oli palatsialue Kraton, jossa sulttaani asui.
Sulttaani Hamengkubuwono IX:n aikana Indonesia itsenäistyi, ja sulttaani lupasi maan tulevalle presidentille Sukarnolle, että Yogyakarta tulee olemaan osa Indonesiaa. Hamengkubuwono IX palveli lisäksi kenraalina Indonesian asevoimissa ja ministerinä maan hallituksessa. Kiitokseksi tuesta Yogyakartalle myönnettiin Indonesiassa erityisasema, ja Yogyakarta säilyi maan sisäisenä kuningaskuntana, jonka hallitsijana Hamengkubuwono IX pysyi kuolemaansa asti.
Yogyakartan sulttaanit

Lähde:
| --- | --- |
Nimi: Vallassa
Hamengkubuwono I: 1755-1792
Hamengkubuwono II: 1792-1810
Hamengkubuwono III: 1810-1811
Hamengkubuwono II: 1811-1812
Hamengkubuwono III: 1812-1814
Hamengkubuwono IV: 1814-1822
Hamengkubuwono V: 1822-1826
Hamengkubuwono II: 1826-1828
Hamengkubuwono V: 1828-1855
Hamengkubuwono VI: 1855-1877
Hamengkubuwono VII: 1877-1921
Hamengkubuwono VIII: 1921-1939
Hamengkubuwono IX: 1940-1989
Hamengkubuwono X: 1989-
Edvard Marttyyri

Edvard Marttyyri
Edvard Marttyyri (joskus käytetään muotoa Eadweard II, n. 962 – 18. maaliskuuta 978/979) oli Englannin kuningas 8. heinäkuuta 975 lähtien kuolemaansa asti. Hän seurasi tehtävässä isäänsä kuningas Edgaria. Edvardin äiti oli Edgarin ensimmäinen vaimo Ethelflaeda Eneda.
Edvard nousi valtaan 13-vuotiaana, vaikka hänen äitipuolensa, Edgarin toinen vaimo kuningatar Elfrida (Ælfthryth) oli sitä mieltä, että hänen poikansa Ethelred sopisi paremmin kuninkaaksi. Entisen kuninkaan neuvonantaja ja Canterburyn arkkipiispa Dunstan sekä East Anglian ealdorman Aethelwin kuitenkin kannattivat Edvardia ja witenagemot vahvisti valinnan.
Corfen linna
Edvardin vieraillessa metsästysretkellä Corfen linnassa lähellä Warehamia, Dorsetissa 18. maaliskuuta 979 (tai 978) hänet murhattiin. Legendan mukaan saapuessaan linnaan hänen äitipuolensa tarjosi hänelle kupillisen juotavaa Edvard ollessa vielä ratsailla. Edvardin juodessa Elfridan palvelija puukotti kuningasta ja tämä putosi satulasta osittain jääden roikkumaan jalustimesta. Hevonen raahasi Edvardia mukanaan ja kuningas kuoli tämän ja tikarinhaavan yhteisvaikutuksesta. Anglosaksien kronikka ei mainitse salamurhaa, ainoastaan että hänet tapettiin Corfen linnassa. Huntingdonin Henry sanoo, että kuninkaan tappoi hänen oma väkensä. Worcesterin Florencen mukaan hänet tappoi hänen oma väkensä kuningattaren määräyksestä.  William Malmesburyläisen mukaan Edvardin tappoi Mercian ealdorman Aelfhere, mutta kirjoittaessaan kuolemasta, hän myös panee rikoksen Elfridan syyksi ja kertoo nykyisin perinteisesti hyväksytyn version tarinoiden kulusta. Ethelredillä tuskin oli mitään tekemistä tapahtuman kanssa, koska hän oli vasta noin kymmenvuotias.
Elfrida määräsi Edvardin haudattavaksi Wareham Prioryyn, ei siunattuun maahan tai mihinkään kuninkaalliseen paikkaan. Edvardin haudalla alkoi kuitenkin tapahtua ihmeitä. Vuonna 1001 hänet julistettiin pyhimykseksi nimellä Pyhä Edvard Marttyyri. Vuonna 1931 löydettiin läheltä Shaftersburyn luostaria jäännökset, joiden uskotaan kuuluvan Edvardille. Vuonna 1984 jäännökset sijoitettiin ortodoksikirkkoon Brookwoodyn hautausmaalle Wokingissa, koska tämä kirkko tarjoutui lahjoittamaan soveliaan paikan niille.
Katolisen ensyklopedian mukaan marttyyriksi julistamiseen riitti väkivaltainen kuolema ja se, että vastustajat olivat olleet kristinuskon vastustajia, Edvard itse ei toiminut erityisesti kristinuskon puolesta.
Hasan Habib

| Hasan Habib |
| --- | --- |
 Hasan Habib WPT:n Five Star Poker Classic -turnauksessa vuonna 2005.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  1
WSOP-rahasijat:  10 
WPT-voitot:  0
EPT-voitot:  0
Turnausansiot (USD):  4 198 414
Päivitetty:  10. elokuuta 2007
Hasan Habib (s. 19. huhtikuuta 1962 Karachi, Pakistan) on pakistanilaissyntyinen yhdysvaltalainen pokeriammattilainen. Hän asuu Downeyssa, Kaliforniassa.
Nuoruusvuosinaan Pakistanissa Habib oli alle 14-vuotiaiden tennismestari. Hän muutti 18-vuotiaana opiskelemaan liiketaloutta Redlandsin yliopistoon. Habib aloitti pokerin käteispelaamisen vuonna 1985 ja turnaukset vuonna 1988.
Vuonna 2000 Habib teki läpimurtonsa pokerimaailmassa. Hän oli neljäs World Series of Pokerin pääturnauksessa ja toinen $ 2,500 Limit Omaha Hi/Lo -kisassa.
Huhtikuussa 2004 Habib sijoittui toiseksi World Poker Tourin   	
Five-Star World Poker Classic -turnauksessa Bellagiossa ja voitti 1 372 223 dollaria. Muutamaa viikkoa myöhemmin hän voitti WSOP-rannekkeen ja 93 060 dollaria $1,500 Seven Card Stud Hi-Lo Split -turnauksessa Las Vegasissa. Vuoden lopulla hän oli seitsemäs WPT:n Five-Diamond World Poker Classicissa ja ansaitsi 108 906 dollaria.
Vuonna 2005 Habib oli jälleen Five-Star World Poker Classicin finaalipöydässä. Kolmostila toi hänelle  896 375 dollaria. Syyskuussa 2005 hän voitti PokerStarsin vuosittaisen internetturnaussarjan World Championship of Online Pokerin avauskisan, 306 000 dollaria ja kultaisen rannekkeen.
Elokuussa 2007 Habibin pokeriuran turnausansiot ylittivät 4,1 miljoonaa dollaria.
Aiheesta muualla

WPT:n profiili
Hasan Habib The Hendon Mob Poker Databasessa (englanniksi)
HMS Audacious (1912)

| HMS Audacious |
| --- | --- |
 HMS Audacious

Aluksen vaiheet
Rakentaja:  Lairds
Kölinlasku:  helmikuu 1911
Laskettu vesille:  14. syyskuuta 1912
Palveluskäyttöön:  lokakuu 1913
Poistui palveluskäytöstä:  upposi osuttuaan miinaan 27. lokakuuta 1914
Tekniset tiedot
Uppouma:  23400 t
Pituus:  182 m
Leveys:  27 m
Syväys:  8,5 m
Koneteho:  31 000 shp
Nopeus:  21 solmua
Miehistöä:  900
Aseistus
Aseistus:  10 × 13,5" (342,5 mm) Mk V -tykkiä 16 × BL 4" (101,6 mm) Mk VII -tykkiä 3 × 21" (533 mm) torpedoputkea
HMS Audacious oli Britannian kuninkaallisen laivaston King George V -luokan taistelulaiva.
Valmistus

Alus rakennettiin Lairdsin telakalla, missä köli laskettiin helmikuussa 1911. Alus laskettiin vesille 14. syyskuuta 1912 ja otettiin palvelukseen lokakuussa 1913.
Palvelus

Palvelukseen otettaessa alus liitettiin Kotilaivaston 2. taistelulaivaviirikköön. Ensimmäisen maailmansodan alkaessa Audacious liitettiin viirikkönsä mukana osaksi Suuren Laivaston (engl. Grand Fleet) 2. taistelulaivaviirikköä, joka koottiin sen sisaraluksista ja Orion-luokan taistelulaivoista.
Viirikkö lähti ankkuripaikaltaan Lough Wsillystä tykistöharjoitukseen 27. lokakuuta 1914. Audacious osui noin kello 00.45 Saksan keisarikunnan laivaston apumiinalaiva SMS Berlinin laskemaan miinaan, minkä seurauksena useat laivan osastoista täyttyivät vedellä. Alus pyrki palaamaan satamaan, mutta pari tuntia myöhemmin vedenpitävät osastot pettivät ja vesi virtasi konehuoneeseen ja kapteeni käski miehistön jättää aluksen. Ilman moottoritehoja olevalle alukselle jäi ainoastaan vähimmäismiehitys, 250 miestä. Onnettomuuspaikalle saapui kello 13.30 White Star Linen RMS Olympic, joka oli kuullut hätäkutsut ja tarjoutui auttamaan. Iltapäivän ajan risteilijä HMS Liverpool sekä Olympic pyrkivät saamaan ramman Audaciousin hinaukseen, mutta kova merenkäynti katkaisi hinaustouvin joka kerta.
Loput miehistön jäsenet jättivät kello 18.00 aluksen, ja alus kaatui kello 20.45. Audacious oli ensimmäisen maailmansodan ensimmäinen uponnut brittiläinen taistelulaiva ja samalla ainoa, jonka uppoamisessa ei menetetty miehistönjäseniä. Aluksen upotessa tapahtuneen räjähdyksen sirpale tappoi Liverpoolin miehistönjäsenen.
Aluksen tuhoutuminen pyrittiin salaamaan aina vuoteen 1918, mutta salaaminen oli mahdotonta, koska Olympicilla oli useita amerikkalaisia matkustajia, ja monet ottivat tapauksesta valokuvia.
Kuvia

Maritimequestin kuvagalleria HMS Audacious
King George V -luokan taistelulaivat
Uppoava Audacious
Delta Force

Delta Forcen sotilas
Erikoisjoukkojen 1. operatiivinen osasto–Delta (engl. The 1st Special Forces Operational Detachment-Delta (1st SFOD-D)) eli Delta Force on Yhdysvaltain maavoimien alaisuudessa toimiva erikoisjoukko, jonka ensisijaisiin tehtäviin kuuluvat terrorismin vastainen taistelu ja Yhdysvaltain maailmanlaajuisiin sotilasoperaatioihin osallistuminen.
Historia

Delta Forcen perusti 9. syyskuuta 1977 aikoinaan Vietnamin sodassa palvellut Yhdysvaltain maavoimien eversti Charles ”Charlie” Beckwith, jonka silloinen Yhdysvaltain presidentti Jimmy Carter oli valinnut muodostamaan huippukoulutetun, terrorismin vastaiseen taisteluun perehtyneen erikoisyksikön. Yhdessä kenraali William Westmorelandin ja majuri Richard ”Dick” Meadowsin kanssa Beckwith perusti Yhdysvaltain maavoimien erikoisjoukon, jonka ”Delta Force” -nimen on yleisesti arveltu viittaavaan Beckwithin komentamaan Project Delta -erikoisyksikköön, joka suoritti Vietnamin sodassa erilaisia tiedusteluoperaatioita. Delta Forcen toimintamenetelmät Beckwith kuitenkin kopioi brittien maineikkaalta Special Air Service -yksiköltä, jossa Beckwith oli palvellut vuosien 1962 ja 1963 välisenä aikana.
Historia > Tunnettuja operaatioita

1980 – Operaatio Eagle Claw – epäonnistunut yritys pelastaa yhdysvaltalaisia panttivankeja, joita pidettiin Yhdysvaltain suurlähetystössä Teheranissa. Operaatio jouduttiin keskeyttämään, kun hiekkamyrskyyn joutunut RH-53D Sea Stallion ja C-130 Hercules törmäsivät toisiinsa sillä seurauksella, että sekä helikopteri ja lentokone räjähtivät ilmassa ja kahdeksan Yhdysvaltain merijalkaväen sotilasta menetti henkensä.
1983 – Operaatio Urgent Fury – osallistuminen Grenadan miehitykseen. Operaation aikana Delta Force oli mukana ilmaiskussa Richmond Hillin vankilaan ja strategisesti tärkeän lentoaseman valtauksessa.
1984 – Terroristien kaappaaman Kuwaiti Airlinesin matkustajalentokoneen panttivankien vapauttaminen. Operaation aikana kaksi panttivankia menetti henkensä.
1984 – Los Angelesin kesäolympialaisten suojaaminen mahdollisten terroristi-iskujen varalta.
1987 – Vietnamilaisten vakoojien mahdollisen salamurhayrityksen kohteeksi epäillyn Yhdysvaltain maavoimien eversti James ”Nick” Rowen suojaaminen.
1989 – Operaatio Acid Gambit – CIA-agentiksi uskotun yhdysvaltalaisen Kurt Musen vapauttaminen panamalaisesta vankilasta.
1991 – Operaatio Desert Storm – osallistuminen Persianlahden sotaan. Operaation aikana Delta Force sai tehtäväksi etsiä ja tuhota irakilaisten Scud-ohjusten laukaisuasemia.
1993 – Operaatio Restore Hope – osallistuminen Yhdistyneiden kansakuntien rauhanturvaoperaatioihin Somaliassa.
1993 – Operaatio Gothic Serpent – epäonnistunut yritys pidättää somalialainen sotapäällikkö Mohamed Farrah Aidid. Operaation aikana Delta Force oli mukana Mogadishun taistelussa.
2001 – Operaatio Enduring Freedom – osallistuminen sotaan Afganistanissa Operaation aikana Delta Force hyökkäsi Taliban-johtaja mullah Omarille kuuluneeseen asuntoon.
2003 – Operaatio Iraqi Freedom – osallistuminen Irakin sotaan. Operaation aikana Delta Force tunkeutui Bagdadiin ja ohjasi Yhdysvaltain ilmaiskuja viholliskohteisiin sekä salakuunteli ja sabotoi irakilaisten tietoverkkoja.
2005 – Operaatio Iraqi Freedom – Taistelu kapinallisia ja terroristeja vastaan Irakissa liittouman joukkojen tukena. Kesti vuoteen 2011 saakka.
2005 – Deltan jäseniä osallistui Presidentti Bushin suojelemiseen hänen osallistuessa G8-maiden kokoukseen.
Organisaatio

Koska Pentagon valvoo tiukasti Delta Forceen liittyviä tietoja ja kieltäytyy julkisesti kommentoimasta yksikköä ja sen toimintaa, Delta Forcen rakenteesta ei ole paljon tietoa. Delta Forcen tiedetään olevan arviolta 360 miehen vahvuinen, ja että yksikön operatiivinen päämaja on Fort Braggin sotilastukikohta Pohjois-Carolinan osavaltiossa. Fort Braggissa sijaitsee Delta Forcen jäsenten harjoituskeskus, jossa on muiden muassa valtava uima-allas, kolmikerroksinen kiipeilyteline ja useita ampumaratoja. Delta Forcen jäsenistä noin 250 toimii kenttätyössä, ja loput ovat joko mekaanikkoja, viestimiehiä tai tietokoneoperaattoreita.
Delta Force on jaettu Alpha-, Bravo- ja Charlie-komppaniaan, joista jokaisessa on kolme joukkuetta. Yhdessä joukkueessa on neljä ryhmää, ja yhteen ryhmään kuuluu viisi taistelijaa. Jokaisessa joukkueessa kaksi ryhmistä on perehtynyt tarkka-ammuntaan ja rynnäkkö-operaatioihin ja kaksi muuta ovat erikoistuneet tiedusteluun ja viholliskohteiden valvontaan. Joukkueiden ja ryhmien kokoa voi muuttaa tehtävän vaatiessa, minkä tarkoituksena on tehdä Delta Forcesta mahdollisimman sopeutumiskykyinen mitä erilaisimpiin tehtäviin.
Delta Force on tunnettu siitä, että yksikkö tekee aktiivista yhteistyötä muiden maiden asevoimien ja poliisilaitosten erikoisjoukkojen kanssa, kuten Yhdistyneen kuningaskunnan Special Air Servicen, Israelin Sayeret Matkalin, Saksan GSG 9:n ja Ranskan GIGN:n kanssa. Delta Force on myös antanut terrorismin vastaista taistelukoulutusta monille SWAT-yksikköjen ja FBI HRT:n jäsenille.
Koulutus

Useimmat Delta Forcen jäsenet ovat peräisin Yhdysvaltain maavoimien muista erikoisjoukoista, mutta Delta Forceen voi myös pyrkiä suoraan, mikäli kuuluu maavoimiin tai kansalliskaartiin. Alokkaiden on oltava miespuolisia ja 22–26-vuotiaita Yhdysvaltain kansalaisia, jotka ovat suorittaneet asepalveluksensa ja saaneet perusteellisen sotilaskoulutuksen.
Alokkailta vaaditaan erilaisia, fyysisesti vaativia kuntotestejä, joissa heidän on muiden muassa suoritettava 33 punnerrusta minuutissa, juostava kahden mailin (3218 m) mittainen juoksurata läpi 16 ja puolessa minuutissa, sekä uitava sata metriä täydessä sotilasvarustuksessa. Neljän viikon mittaisen valintaprosessin viimeisessä ja ratkaisevassa kuntotestissä alokkaiden on vaellettava 80 kilometrin mittainen matka 20 tunnin sisällä, ja koko vaelluksen aikana heidän on kannettava noin 30 kilogramman (70 paunaa) painoista rinkkaa selässään.
Mikäli alokas selviytyy kuntotesteistä, hän pääsee Delta Forcen jäseneksi. Valintaprosessin jälkeen alokas joutuu kuuden kuukauden mittaiselle koulutuskurssille, minkä aikana hänelle opetetaan muiden muassa erilaisten käsiaseiden ja räjähteiden käyttöä. Kertomusten mukaan tarkka-ampujiksi koulutettavien on koulutuksen aikana osuttava kaikkiin maaleihin noin 550 metrin (600 jaardia) päästä ja 90 prosenttiin noin 915 metrin (1000 jaardia) päässä olevista maaleista.
Kalusto

Vaarallisten ja yleensä huippusalaisten tehtäviensä takia Delta Forcen jäsenet on varustettu Yhdysvaltain asevoimien kehittyneimmillä aseilla ja varusteilla. Yksikön sotilaiden ensisijaiset aseet ovat Colt M1911 -pistooli sekä M4-karbiini, johon on yleensä kiinnitetty M203-kranaatinheitin (tullaan myöhemmin korvaamaan M320-kranaatinheittimellä). Heckler & Kochin uusin valmistama rynnäkkökivääri, HK416, on myös Delta Forcella rajallisessa käytössä. Yksikön tarkka-ampujat on aseistettu M14-tarkkuuskivääreillä tai sen eri versioilla. Delta Forcen jäsenet voivat myös halutessaan käyttää muita Yhdysvaltain asevoimien palveluskäytössä olevia pienaseita.
Delta Forcella on myös käytössä erilaisia kuljetushelikoptereita, joille on annettu väärennetyt tunnusnumerot. Historiansa aikana Delta Force on käyttänyt erikoisoperaatioissaan muiden muassa MD500-, CH-53 Sea Stallion - ja UH-60 Black Hawk -helikoptereita.
Populaarikulttuurissa

Delta Force tuli tunnetuksi Suomessa ensimmäisen kerran 80-luvulla elokuvasta Delta Force, jossa olivat pääosissa Chuck Norris ja Lee Marvin. Elokuvat tosin vastaavat Ramboja, eli eivät tavallaan kerro Delta Forcesta paljoakaan.
Delta Forcen jäseniä nähdään Ridley Scottin ohjaamassa sotaelokuvassa Isku Mogadishuun, joka kertoo Mogadishun taistelusta. Elokuvassa taisteluun osallistuneet Delta Forcen jäsenet on korvattu fiktiivisillä henkilöillä; esimerkiksi William Fichtnerin esittämä Jeff Sanderson pohjautuu kersantti Paul Hoween.
Delta Forcella on merkittävä rooli NovaLogic-pelitalon Delta Force -pelisarjassa, jossa pelaajahahmo on yksi Delta Forcen jäsenistä.
Kolme Delta Forcen jäsentä esiintyy vastustajina Dan Brownin tieteisromaanissa Meteoriitti.
Tietokonepelissä F.E.A.R. ja sen lisäosassa F.E.A.R. Extraction Point esiintyy Delta Forcen jäseniä tukemassa pelaajahahmoa.
Yhdysvaltalaisen toimintasarja Kasvottomat sotilaat esittelemä fiktiivinen Yhdysvaltain maavoimien erikoisjoukko on saanut vaikutteita Delta Forcesta. Sarjan tuottajiin kuuluva Eric L. Haney on Delta Forcesta kertovan teoksen Inside Delta Force kirjailija ja yksi Delta Forcen varhaisimmista jäsenistä.
Yhdysvaltalaisen jännityssarja 24:n protagonisti Jack Bauer oli entinen Delta Forcen jäsen, minkä ohella Delta Forcella on merkittävä rooli sarjan kolmannella tuotantokaudella.
Videopelissä Call of Duty: Modern Warfare 3 pelattava hahmo Derek ”Frost” Westbrook kuuluu Delta Forceen.
Aiheesta muualla

Globalsecurity.org | Special Forces Operational Detachment – Delta (englanniksi)
Eija Pokkinen

| Eija Pokkinen |
| --- | --- |
 Pokkinen ja Risto Aaltonen elokuvan Vihreä leski kuvauksissa.
Henkilötiedot
Koko nimi:  Eija Tuulikki Pokkinen
Syntynyt: 6. joulukuuta 1939 Kirvu
Ammatti:  näyttelijä, malli, suomentaja, kuvataiteilija
Puoliso:  Risto Jarva (k. 1977)
Aiheesta muualla
www.eijapokkinen.com
IMDb
Elonet
Eija Tuulikki Pokkinen[lähde? ] (s. 6. joulukuuta 1939 Kirvu) on suomalainen näyttelijä, malli, elokuvien ja kirjojen suomentaja sekä kuvataiteilija.
Pokkinen on esiintynyt pääosassa Risto Jarvan elokuvissa Onnenpeli, Loma ja Jäniksen vuosi, Jaakko Pakkasvirran elokuvassa Vihreä leski, yhdysvaltalaisen ohjaajan Tony Loverin elokuvassa Distance (Etäisyys) sekä myöhemmin mm. Joukon äitinä sarjassa Rauta-aika. Näyttelemisen lisäksi hän on toiminut valokuvamallina ja mannekiinina muun muassa Pariisissa, Barcelonassa, Roomassa ja Milanossa.
Pokkisen parisuhde Risto Jarvan kanssa päättyi tämän kuolemaan auto-onnettomuudessa.
Pokkinen valmistui filosofian maisteriksi vuonna 1964.
Hän on suomentanut 800–900 englannin-, italian- ja ranskankielistä elokuvaa sekä kirjallisuutta sarjakuvista ja lastenkirjoista tietokirjoihin ja aikuisten kaunokirjallisuuteen.
Kuvataiteilijana hän on järjestänyt vuodesta 2012 lähtien useita yksityisnäyttelyitä.
Teokset

Pokkinen, Eija: Kiiltokuvatyttö. Muistelmat. Jyväskylä: Docendo, 2019. ISBN 978-952-291-658-7
Filmografia

Lumottu lapsi 2004
Tulevaisuus ei ole entisensä. Dokumenttielokuva. Ohjaus Mika Taanila, 2002
Rauta-aika 1982
Jäniksen vuosi 1977
Pieniä kansanlauluja (Lyhytelokuva) 1977
Loma 1976
Etäisyys USA, 1975
Kesäkapina 1970
Rautaiset sankarit 1969 (nimellä Eya Tuli)
Ne jouez pas avec les Martiens Ohjaus Henri Lanoë, 1968 (nimellä Eya Pokkinnen)
Pockpicket - Katkelmia helsinkiläisen porvarisnuoren elämästä (Lyhytelokuva) 1968
Vihreä leski 1967
Onnenpeli 1965
Kirjallisuutta

Malmi, Timo: ”Etäisyyksiä ja eskapismia”, Eija Pokkisen haastattelu. Filmihullu 4/2017.
Aiheesta muualla

Eija Pokkinen Elonetissä.
Eija Pokkinen Internet Movie Databasessa. (englanniksi)
Harjavallanjärvi

Harjavallanjärvi lähikylineen vuoden 1860 kartalla.
Harjavallanjärvi (ven. Горавалдайское озеро, Goravaldaiskoje ozero) on järvi Leningradin alueen Lomonosovin piirin Lepäsin kunnassa Venäjällä. Se sijaitsee Suomenlahden etelärannalla Harjavallan kylän länsipuolella. Järven pinta-ala on 2,8 neliökilometriä. Suomenlahdesta sen erottaa hiekkaharju, jolla sijaitsevat historialliseen Harjavaltaan kuuluneet Harmaalan ja Pulkkalan kylät. Pohjoisrantaa pitkin kulkee myös Patterilahteen johtava sivuraide sekä Sosnovyi Borin rantatie.
HMS Audacity

| Hannover (1939-1940) Sinbad (1940) Empire Audacity (1940-1941) HMS Empire Audacity (1941) HMS Audacity |
| --- | --- |
 HMS Audacity

Aluksen vaiheet
Rakentaja:  Bremer Vulcan, Vegesack
Laskettu vesille:  29. maaliskuuta 1939
Palveluskäyttöön:  20. kesäkuuta 1941
Loppuvaihe:  U-751 upotti 21. joulukuuta 1941
Tekniset tiedot
Uppouma:  11 000 t
Pituus:  134,65 m (Hannover) 142,42 m (Audacity)
Leveys:  17,15 m
Syväys:  7,04 m (Hannover) 18,29 (Audacity)
Koneteho:  52 00 shp
Nopeus:  15 solmua
Aseistus
Aseistus:  Audacity: 1 × QF 4" Mk V HA -tykki 1 × 6 naulan tykki 4 × QF 2 naulan ilmatorjuntatykkiä 4 × Oerlikon 20 mm -ilmatorjuntatykkiä 6-8 lentokonetta
HMS Audacity (viirinumero D10) oli Britannian kuninkaallisen laivaston saattuetukialus toisessa maailmansodassa. Alus oli alun perin saksalainen kauppalaiva Hannover, jonka risteilijä HMS Dunedin valtasi maaliskuussa 1940 Länsi-Intian vesillä.
Hannover

Hannover pieni, tasapainoinen, lähes uusi 5 537 grt:n alus, joka oli rakennettu Bremer Vulkanin Vegesackin telakalla lähellä Bremeniä Norddeutscher-Lloyd Linelle. Alus oli laskettu vesille 29. maaliskuuta 1939. Aluksen kokonaispituus oli 144 metriä, leveys 17 metriä ja syväys 8,4 metriä. Se oli suunniteltu banaanilaivaksi. Alus oli varustettu kahdella 2 325 hevosvoiman dieselmoottorilla, joiden avulla se saavutti 15 solmun nopeuden.